《谢徐德夫右司和御制赐诗》
宋代·郑清之

直道何曾较尺寻，昔贤垂范到斯今。
皋谟勉勉歌元首，说诲言言沃朕心。
幸遇千龄开圣治，顷尘三事愧宵箴。
奎文衣被真难报，盥诵新诗爱助深。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。